
ED, vrea să vă previn de la bun început 


că nu era absolut deloc intenția mea, în cursul 
peregrinărilor prin Elveţia, să-mi rup gâtul, şi că 
atunci când mi-am adunat curajul pentru a urca 
pe Moasernspitze! am făcut-o doar la îndemnul 
unor puteri mai presus de mine. Eram sub 
influența a trei sticle de vin şi a fiicei hangiului 
din Berna la care le-am băut. 


Să nu divagăm. Ce este Moasernspitze? Dat 
fiind că am urcat pe el, cred că oricine şi-a dat 
seama până acum că e un munte cu un vârf 
ascuțit, cum indică chiar numele sau. Cred că e 
inutil să mai subliniez că se găseşte în Alpi, 
fiindcă sper că nimănui nu-i trece prin cap că în 
Elveţia s-ar afla Munţii Himalaya. 


Moasernspitze se înalță mândru la şase ore 
de Berna şi reprezintă o curiozitate a naturii prin 
faptul că înaintea mea nimeni nu şi-a pierdut 


1 Vârful Sfatului. (ger.) 

viața pe el, asta pentru simplul motiv că nimeni 
nu a mai încercat să-l urce. Sunt atât de multe 
vârfuri în jurul Bernei încât acest pisc periculos se 
pierde printre ele şi dacă n-ar fi existat 
întreprinzătorul domn Grafergeren, hangiu din 
Berna, sunt convins că şi-n ziua de azi omenirea 
ar ignora complet faptul că Moasernspitze este 
locul ideal pentru a trăi plăcerile alpinismului, 
precum frângerea gâtului, pierderea mânilor şi 
picioarelor sau ruperea coloanei vertebrale. 


Întreprinzătorul domn Grafergeren din Berna 
intelesese foarte bine avantajele acestui munte — 
văi periculoase, versanți abrupți, căderi de pietre 
şi aşa mai departe — astfel că i-a venit ideea să 
construiască o cabană la poale unde să atragă 
turişti englezi şi alte persoane cărora nu le pasă 
dacă pică de pe Mont Blanc sau doar de pe 
Moasernspitze. A construit deci o cabană la poale 
şi o alta ceva mai sus, la patru ore de mers, sau 
mai corect, de târât în patru labe. Ambele erau 
bine aprovizionate cu băutură şi mâncare şi 
aşteptau doar prima victimă care să atragă 
clientela. 


Destinul a vrut ca eu să cad primul în 
ghearele sale. Într-o zi la sfârşitul lunii iunie, m- 
am instalat la Berna, unde îi făceam curte partial 
vinului său, parțial fiicei sale Margareta. 

Vinul şi Margareta m-au convins să urc pe 
Moasernspitze. Din partea vinului una ca asta nu 
mă miră, dar sunt uimit să constat că femeile pot 
avea atât de puţină conştiinţă. 


Acum, desigur, aş spune s-o ia dracu’ pe 
Margareta din Berna, dar în acele clipe, sub 
influența emoţională a celor trei sticle de vin, i-aş 
fi promis că escaladez şi Everestul, cu atât mai 
mult Moasernspitze, care nu are decât trei mii 
cinci sute de metri. 


lată cum s-au petrecut lucrurile. 


În seara sosirii mele la hanul domnului 
Grafergeren, m-am aşezat, cu o sticlă de vin în 
fata, şi intru în vorbă cu Margareta. 


Nici măcar nu ştiam ce povestesc. Mă 
lāudam, se pare, cu expedițiile mele alpine. 


— Domnişoară, să urci pe Mont Blanc e joacă 
de copii. De Grossglockner nici nu mai vorbesc. 
Nici măcar nu-ţi vine ameteala. 


În acest moment, domnul Grafergeren s-a 
apropiat de noi. 


— Milord, mi-a zis — îmi spunea aşa gândind 
că-s englez, fiindcă păream atât de curajos —, 


Milord, cred că am ceva pentru domnia voastră. O 
ascensiune periculoasă. 


— Eu nici nu merg în altfel de excursii, i-am 
spus Margaretei fără nicio jenă, decât dacă ştiu că 
în cel putin 70% din cazuri s-au încheiat cu un 
accident mortal. De exemplu, domnule, ştiţi unde 
se află Muntele Nebozizek2? 


— N-am idee, Milord. E periculos? 
Am răspuns calm: 


— Din o sută de persoane, dacă se întorc pe 
picioarele lor cinci. 


Grafergeren a simţit nevoia să pluseze. 


— Milord, spuse el, vă garantez ca un 
accident mortal e oricând posibil şi la noi, pe 
Moasernspitze. Avem şi noi versanţi abrupți si 
hăuri de două mii de metri adâncime. 


— Asta nu-i mare lucru, domnule 
Grafergeren, mai aduceti-mi o sticlă de vin si, pe 
drum, gānditi-vā bine la ce vă întreb. Îmi puteţi 
garanta că în cazul unui accident trupul meu va fi 
complet zdrobit? 


2 Numele unui restaurant din Praga, construit pe panta colinei Petrin. 

Când acest om minunat s-a întors cu vinul, 
mi-a răspuns: 


— Vă pot da cuvântul meu de onoare că veți 
fi făcut terci. În cădere vă veţi lovi de cel puţin 
două sute de ori de stânci ascuţite, m-a îmbiat el, 
apoi, haideţi să vá mai spun un avantaj. 
Moasernspitze e adesea lovit de vijelii şi ploi 
torențiale, caz în care va pot garanta pericolul de 
fi târât spre o prăpastie de furia apelor şi a 
vântului. 


— Astea sunt pentru începători, domnule 
Grafergeren, nu pentru un turist ca mine. 


— Poate, Milord, dar să va mai spun ceva: 
veti urca printre gheturi care nu-s asa de sigure 
pe cat par. In 100% sau macar 80% din cazuri se 
sparg sub greutatea călătorului, lăsându-l să cada 
într-un hău. Pe scurt, Milord, ascensiunea pe 
Moasernspitze e făcută pentru dumneavoastră. Nu 
mai spun că e singurul munte de pe aici unde 
puteţi să va rataciti în ceaţă, deci şansele de a va 
zdrobi în fundul unei prăpăstii sunt considerabile; 
de asemenea, pe marginea hăurilor pietrele sunt 
mai fragile şi oricând puteți aluneca şi cădea. Nu 
ştiu ce să zic, dar mie mi se pare că e făcut pentru 
dumneavostră. 


— Exact o expediţie precum cele pe care imi 
spuneati că le iubiți, a remarcat Margareta. 


— Domnişoară, i-am zis, v-aş fi pe plac dacă 
aş urca pe Moasernspitze? 


— Da, Milord, a răspuns Margareta. 


Să te ia dracu, roză delicată a Elveţiei, îmi 
spun acum în sinea mea, dar atunci i-am luat 
mâna în a mea şi am spus: 


— Domnisoara Margareta, voi urca pe 
Moasernspitze. 


Şi m-am dus. 


DJ 
¿E e ghidul meu îl chema Jiri si cum se 
întâmpla să fie catolic, mi-a sugerat să mă 
spovedesc înainte să pornim în ascensiune. L-am 
refuzat, aşa că m-a rugat să-i dau nişte bani ca 
să-şi ia de băut cât suntem încă în Berna. L-am 
servit cu dragă inimă. 


Plin de bunăvoință, mi-a oferit o bucăţică de 
arsenic pe care muntenii îl rontāie aşa cum 
roadem noi cubuletele de zahăr. 


— Cu plăcere, am spus, multumindu-i din tot 
sufletul. 


Jiri a băut atât de mult încât vroia să mă 
lege de el cu o coardă de siguranţă pe când eram 
încă în Berna. M-am văzut nevoit să-l refuz din 
nou şi am plecat fără să fim legaţi între noi spre 
cabana domnului Grafergeren, care ne-o luase 
înainte pe un māgārus. 


— Dacă nu o să vă mai revăd niciodată, mi-a 
spus Margareta la plecare, am să vin din când în 
când să mă rog la mormântul dumneavoastră. Ce 
inimă bună au aceste fetişcane din Elveţia! 


După şase ore de ascensiune lină am ajuns 
la cabana de la poale unde am petrecut 
confortabil noaptea. De dimineață ne-am pus iar 
la drum. Domnul Grafergeren îşi freca mânile. 


— Milord, a întrebat înainte de a ne despărți, 
în cazul unei nenorociri, vreți să comunic ceva 
anume familiei domniei voastre? 


— Spune doar că vă recomand, pe dumneata 
şi Moasernspitze, tuturor rudelor mele. 


— Aşa voi face, a zis, cu o voce plină de 
speranţă. 


Drumul urca şi devenea tot mai abrupt. Jiri 
m-a legat de el şi trebuie să recunosc că era un 
bun catolic fiindcă l-am văzut rugându-se în tot 
timpul acesta. 


— Ce ai face, l-am întrebat, dacă aş aluneca 
şi aş rămâne atârnat deasupra unei prăpastii, iar 
tu abia m-ai putea tine? Ai aştepta să vină 
ajutoare? 


— Aş tăia coarda, a răspuns Jiri cu mult 
calm, şi m-aş duce să anunț accidentul la Berna. 
Până după-amiază ar fi în toate ziarele şi să vedeţi 
ce efect ar avea şi ce mult i-ar ajuta lui 
Grafergeren. Toţi englezii vor veni să urce pe aici, 
fiindcă englezul iubeşte pericolul. Grafergeren e 
un om înțelept, nu vi se pare? 


— Ba da, mi se pare. 


Sinceritatea lui Jiri mi-a mers la inimă. 
Discutând veseli despre turişti morți am urcat din 
ce in ce mai sus, până la a doua cabană, în fata 
căreia se deschidea un frumos hău. 


Am intrat şi am început să meditez, în vreme 
ce Jiri făcea o tocană din conserve de carne şi 
turna vinul. 


În fata cabanei se înălța versantul înalt de o 
mie de metri al muntelui Moasernspitze. Din loc în 
loc gheața lucea. Pretutindeni se vedeau prăpăstii 
inspaimantatoare. 


Pe aici trebuie eu să-mi rup gâtul? 


Am început să mă deştept. Minunatul domn 
Grafergeren vroia să-mi folosească moartea ca 
reclamă pentru cabanele sale şi pentru 
Moasernspitze. 


— Jiri, i-am spus ghidului, eu nu urc mai 
sus. 


Jiri s-a speriat. 

— Imposibil, Milord, a zis, vizibil afectat de 
cuvintele mele, aşa n-o să-mi mai văd banii 
niciodată. 


— Dar te-am plătit deja. 


— Da, Milord, dar n-o să mā mai plătească 
domnul Grafergeren. 


— Dar pentru ce să te plătească? 
— Că să vă duc pe Moasernspitze. 
— Şi dacă aş muri în cursul ascensiunii, Jiri? 


— Cu atât mai mult m-ar plăti şi-n plus asta 
ar atrage turiştii englezi care mi-ar da şi ei bani, şi 
domnul Grafergeren mi-ar mai da şi el. 


— Şi dacă ar muri şi englezii, Jiri? 


— Păi în cazul ăsta toată lumea o să vrea să 
urce pe Moasernspitze şi eu o să pot să pun ceva 
bănişori deoparte. Haideţi, Milord, fāceti-vā curaj 
şi hai să urcăm. Nu vă fie frică, cine ştie, dacă 
alunecati într-o prăpastie poate aveți noroc si 
rāmāneti atârnat de o stâncă. 


— Să-ţi spun eu ce o să facem Jiri: o să stam 
aici două zile, o să mâncăm ce avem, o să-ți dau 
douăzeci de franci şi apoi o să coborâm ca şi cum 
am fi urcat până în vârful lui Moasernspitze. 


— O să fie plictisitor, afară de cazul în care 
bătrânul Grafergeren nu face un atac de apoplexie 
văzându-mă coborând pe picioarele mele de pe 
munte, am gândit în sinea mea, plănuindu-mi 
răzbunarea. 


Aşa că, vreme de două zile, am mâncat şi am 
bāut tot ce era prin cabană iar în treia am început 
coborârea. 


În fata cabanei de la poale a domnului 
Grafergeren ne aştepta însă o surpriză. Se 
adunaseră acolo vreo şaizeci de englezi care ne 
priveau uimiti. În fruntea lor Grafergeren părea că 
se sufocă văzându-ne cum coboram. 


— N-ati murit?, m-a întrebat furios. 


— Nu, după cum vedeţi, i-am aruncat în 
trecere. 


— Domnule, mi-a răcnit în ureche unul din 
englezi agitându-mi in fata ochilor Jurnalul de 
Berna, dacă sunteți un adevărat gentleman, 
explicati-mi ce-i cu asta... 


Mi-a întins ziarul din ziua precedentă, unde 
subliniase cu albastru următorul articol: 


O nouă ascensiune montană 


Neobositul nostru prieten Grafergeren a reuşit 
să găsească o nouă ascensiune de senzație. 
Muntele Moasernspitze, pe care a înălțat cu grijă, 
ca un bun elvețian, două cabane, e foarte dificil de 
urcat. Cu regret trebuie sā anuntām că prima 
ascensiune a acestui vârf s-a terminat cu un 
accident. Turistul care a avut primul îndrăzneala 
să-l escaladeze, şi-a pierdut viata ieri seară, fără 
îndoială din cauză că nu a urmat instrucțiunile 
ghidului sau, a cărui soartă rămâne încă 
necunoscută. Ascensiunea acestui munte este 
extrem de periculoasă şi, fiind atât de special, 
suntem siguri că va atrage numeroşi turişti. 
Continuă căutarea celor două cadavre. Pentru 
informații mai amănunțite, adresati-vā domnului 
Grafergeren, la cabana de la poalele muntelui 
Moasernspitze. 


— Domnilor, le-am zis englezilor, astea sunt 
doar invenții ale domnului  Grafergeren. 
Ascensiunea nu e absolut deloc periculoasă, aş 
putea spune chiar că e agreabilă. O plimbărică de 
după-amiază... 


— Domnule Grafergern, spuse unul dintre 
englezi, ne întoarcem la Berna. După cum vedeți 


domnul nu a murit, drumul e sigur, nu-i de noi, 
ne-ati minţit. Mergem, domnilor? O zi bună. 


— Domnilor, strigă Grafergeren cu o voce 
īnduiosātoare, gānditi-vā totuşi că poate ati reuşi 
să vă prindă o avalansa... 


Restul nu l-am mai auzit, deoarece deja ne 
indepartasem de ospitalierul său han. 


Un bolovan a căzut chiar în fața noastră şi 
până în ziua de azi nu ştiu dacă s-a desprins 
dintr-o stâncă sau a fost aruncat de domnul 
Grafergeren. 


Oricum, în felul acesta am scutit-o pe 
domnisoara Margareta de  pelerinajele la 
mormantul meu. Nu puteti spune ca in adancul 
inimii nu sunt un om bun... 

